Medisinsk studentutvalg UiB

Medisinsk studentutvalg (MEDSU) er det høyeste studentpolitiske organ ved Det medisinske fakultet (MED), Universitetet i Bergen (UiB). Studentutvalget er bindeleddet mellom fakultetet og studentmassen. Underordnet studentutvalget er de medisinske fagutvalgene. Fagutvalgene er lovpålagte elevråd og har til oppgave å håndtere politikk knyttet til hvert enkelt studieprogram. MEDSU sitt overordnede formål er å bidra til en god studiehverdag for alle studenter ved fakultetet. MEDSU skal bidra til godt faglig og sosialt samhold, samt hevde helsefaglig tradisjon og dennes betydning i samfunnet. Sentralt i arbeidet er ivaretakelse av alle studenters relevante interesser, på tvers av studieretningene. Studentutvalget er studentenes øverste talerør mot administrasjon og ansatte ved fakultetet. Utvalget har det øverste ansvaret for fadderuken, utnevner studentrepresentanter ved fakultetet og fordeler penger til studentorganisasjoner.

Sammensetning

Styret 
Medisinsk studentutvalg (MEDSU) består av to representanter fra hvert fagutvalg (Leder + 1) ved Det medisinske fakultet, Universitetet i Bergen, samt fakultetets representant i studentparlamentet. Fagutvalgene er:

 Ernæringsstudentenes Fagutvalg (EFU)
 Eureka! – forskerlinjeforeningen i Bergen
 Fagutvalg for Medisinsk Biologi (Nucleus)
 Farmasøytisk Fagutvalg (FFU)
 Medisinsk Fagutvalg (MFU)
 Odontologisk Fagutvalg (OFU)

(Styret utvides ofte ved at engasjerte studenter søker seg inn via friplasser.)

Internt velges følgende styreverv 
 Leder
 Nestleder
 Økonomiansvarlig
 Sekretær
 PR-ansvarlig

Medlemmer 
MEDSU sin medlemsmasse er alle studenter som i inneværende semester har betalt semesteravgift og har stemmerett ved MED.

Historie 
Akkurat når studentutvalget ble etablert er litt uklart, men Det medisinske fakultet ved Universitetet i Bergen ble dannet 15. august 1946, og det kan tenkes at det har eksistert et utvalg siden den tid. 1. Januar 2008 ble Det medisinske fakultet sammenslått med Det odontologiske fakultet. Da ble et nytt studentutvalg grunnlagt, Medisinsk-Odontologisk Studentutvalg (MOSU). I 2017 gikk fakultetet tilbake til navnet Det medisinske fakultet, og studentutvalget fikk sitt nåværende navn: Medisinsk Studentutvalg (MEDSU). Til tross for at utvalget har eksistert i mange år har det vært mangel på stiftelsesdokumenter. Utvalget ble derfor offisielt stiftet 4. juni 2021 av 2020–2021 styret.

Ledere

Leder av medisinsk studentutvalg 
 Julie Anna Eckhoff (2023-nåværende)
 Vegard Slettvoll (2022–2023)
 Gard Andreas Svendal (2021–2022)
 Christoffer Drabløs Velde (2020–2021)
 Gard Aasmund Skulstad Johanson (2017–2020)
 Thea Hansen (2016–2017)
 Eivind Alexander Valestrand (2013–2015)

Referanser 

Studentforeninger ved Universitetet i Bergen